કહાની જોઇએ તો નકુલ કોૈશિક (આયુષ્યમાન)ની ઉમર ૨૫-૨૬ વર્ષની થઇ ગઇ છે. તે પોતાના નાના ભાઇ તથા પિતા (ગજરાજ રાવ) અને માતા (નીના ગુપ્તા) સાથે રહે છે. એક દિવસે તેને તેના પિતા કહે છે કે ઘરમાં નવા મહેમાન આવવાના છે! નકુલ કંઇ મસજે એ પહેલા તેને કહેવામાં આવે છે કે તેના માતા ગર્ભવતી છે! આમ તો આ ખુશખબરી છે પણ તેના કારણે ઘરમાં ભૂકંપ આવી જાય છે. નકુલ ખુબ જ શરમ અનુભવવા માંડે છે. તેના મિત્રો તેની મજાક કરવા માંડે છે. પડોશીઓ પણ નકુલના પિતાની મજાક ઉડાવે છે. તેની મા તો શરમને કારણે કોઇને મોઢુ પણ દેખાડી શકતી નથી. નકુલના દાદી (સુરેખા સિકરી) પણ જેમ તેમ બોલવા માંડે છે.